Laura Kipper

Laura Kipper (sündinud 18. oktoobril 1977)Laura Kipper, inforegister.ee on eesti etnoloog, alates 5. maist 2025 Eesti Rahva Muuseumi direktor."Eesti Rahva Muuseumi direktoriks valiti Laura Kipper" ERR, 23. aprill 2025 

Laura Kipper on hariduselt Tartu Ülikooli lõpetanud etnoloog ning tal on magistrikraad maastikuarhitektuuris Eesti Maaülikoolist, samuti on ta õppinud Tartu Ülikooli etnoloogia magistrantuuris. Ta on lõpetamas "Kultuuriliidri" arenguprogrammi.

Kipper on Eesti Rahva Muuseumis töötanud aastatel 2010–2012, mil ta oli omakultuuri osakonna kogude kuraator ning uuesti alates 2023. aastast, mil temast sai ERM-i arendusdirektor. Selles ametis on ta juhtinud näituste ja omaprogrammi produktsiooni, sündmuskeskust, restorani, muuseumipoodi ja teenindusvaldkonda.

Varem on Kipper töötanud Eesti Ajaloomuuseumis näituste ja ürituste juhina ning Maarjamäe ajalookeskuse ehituse ja püsinäituste projektijuhina, samuti Pärnu Muuseumi peavarahoidjana.

Alates 7. märtsist 2025 oli Kipper Eesti Rahva Muuseumi direktori kohusetäitja.https://erm.ee/et/erm-saks 

23. aprillil 2025 avaldas Kultuuriministeerium pressiteate, et kultuuriminister Heidy Purga otsustas konkursikomisjoni ettepanekul sõlmida Laura Kipperiga Eesti Rahva Muuseumi direktori töölepingu ning tema ametiaeg algab 5. mail ja kestab viis aastat."Eesti Rahva Muuseumi direktoriks valiti Laura Kipper" Kultuuriministeerium, 23. aprill 2025

Kipper on olnud ka Rahvusvahelise Muuseumide Nõukogu ICOM Eesti Rahvuskomitee juhatuse liige (2014–2020) ning mitmete rahvusvaheliste näituste ja konverentside projektijuht.

Viited

Välislingid
 "Pingetes ERMi uus direktor lubab suurepärast töökeskkonda" Õhtuleht, 23. aprill 2025

Kategooria:Eesti etnoloogid
Kategooria:Eesti Rahva Muuseumi direktorid
Kategooria:Pärnu Muuseumi koosseis
Kategooria:Tartu Ülikooli filosoofiateaduskonna vilistlased
Kategooria:Sündinud 1977